அன்னையின் அருட்கடாட்சத்தால் பக்தர்களின் அளவிட முடியாத பக்தியாலும் அதற்கான நேரமும் காலமும் தற்போது கைகூடியுள்ளது. எந்தவொரு தெய்வ காரியமும் எப்பொழுது, யாரால் நடைபெற வேண்டும் என்பது இறைவன் திருவிளையாடலே. அந்தவகையில் கௌரவ பாட்டாலி சம்பிக்க ரணவக்க (மெகாபொலிஸ் மற்றும் மேல் மாகாண அபிவிருத்தி அமைச்சர்), கௌரவ ரவி கருணாநாயக்க (நிதி அமைச்சர்) மற்றும் திரு. சமன் ஏக்கநாயக்க (பிரதமருக்கான செயலாளர்) ஆகியோரிடம் ஆலய அறங்காவலர் சபையின் தலைவர் பி.சுந்தரலிங்கம் தலைமையிலான குழுவினர் தொடர்பு கொண்டு, அன்னையின் கருங்கல் ஆலயத் திருப்பணியில் முக்கிய தாக்கம் செலுத்தும் இடப்பற்றாக்குறை தொடர்பில் தமது கோரிக்கைகளை முன்வைத்தனர்.